CELEX: C2005/217/29
Language: lv
Date: 2005-09-03 00:00:00
Title: Tiesas spriedums (pirmā palāta) 2005. gada 21. jūlijā lietā C-30/04 (Tribunale di Bolzano lūgums sniegt prejudiciālu nolēmumu) Ursel Koschitzki pret Istituto nazionale della previdenza sociale (INSP) (Migrējošu darba ņēmēju sociālais nodrošinājums — Regula (EEK) Nr. 1408/71 — Vecuma pensija — Pabalsta teorētiskās summas aprēķins — Summas, kas paredzēta valsts tiesībās noteiktā minimālā pabalsta sasniegšanai, ņemšana vērā)

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/15
            
         
      TIESAS SPRIEDUMS
   
   (pirmā palāta)
   2005. gada 21. jūlijā
   lietā C-30/04 (Tribunale di Bolzano lūgums sniegt prejudiciālu nolēmumu) Ursel Koschitzki pret Istituto nazionale della previdenza sociale (INSP)
       (1)
   
   (Migrējošu darba ņēmēju sociālais nodrošinājums - Regula (EEK) Nr. 1408/71 - Vecuma pensija - Pabalsta teorētiskās summas aprēķins - Summas, kas paredzēta valsts tiesībās noteiktā minimālā pabalsta sasniegšanai, ņemšana vērā)
   (2005/C 217/29)
   tiesvedības valoda — itāļu
   Lietā C-30/04 par lūgumu sniegt prejudiciālu nolēmumu atbilstoši EKL 234. pantam, ko Tribunale di Bolzano (Itālija) iesniedza ar lēmumu, kas pieņemts 2004. gada 9. janvārī un kas Tiesā reģistrēts 2004. gada 28. janvārī, tiesvedībā 
         Ursel Koschitzki
       pret 
         Istituto nazionale della previdenza sociale (INSP)
      , Tiesa (pirmā palāta) šādā sastāvā: ceturtās palātas priekšsēdētājs K. Lēnartss [K. Lenaerts], tiesneši N. Kolnerika [N. Colneric] (referente), K Šīmans. [K. Schiemann], E. Juhāss [E. Juhász] un M. Ilešičs [M. Ilešič], ģenerāladvokāts F. Dž. Džeikobss [F. G. Jacobs], sekretāre L. Hjūleta [L. Hewlett], 2005. gada 21. jūlijā ir pasludinājusi spriedumu, kura rezolutīvā daļa ir šāda:
   Padomes 1971. gada 14. jūnija Regulas (EEK) Nr. 1408/71 par sociālā nodrošinājuma shēmu piemērošanu darba ņēmējiem un to ģimenēm, kas pārvietojas Kopienas teritorijā, Padomes 1983. gada 2. jūnija Regulas (EEK) Nr. 2001/83 grozītajā un papildinātajā redakcijā, ko groza Padomes 1995. gada 22. decembra Regula (EK) Nr. 3096/95, 46. panta 2. punkta a) apakšpunkts ir interpretējams šādi — lai noteiktu pensijas teorētisko summu, kas kalpo par pamatu proporcionālās pensijas aprēķinam, kompetentajai iestādei nav pienākuma ņemt vērā piemaksu, kas paredzēta valsts tiesību aktos noteiktās minimālās pensijas sasniegšanai, ja sakarā ar to, ka tiek pārsniegti ienākumu limiti, kas valsts tiesību aktos noteikti attiecībā uz šādu piemaksu, apdrošinātais, kas visu savu profesionālo darbību veicis aplūkotajā dalībvalstī, nevarētu pieprasīt šādu piemaksu.
   
      (1)  OV C 85, 03.04.2004.